Dotazník k biskupskej Synode o synodalite

( Farnosť Nové Mesto nad Váhom )

Pred vyplnením dotazníka chceme vás najprv povzbudiť ku krátkej modlitbe - vytvoriť v sebe priestor k načúvaniu Duchu Svätému:

 **Modlitba na úvod**

Veni Sancte Spriritus!

 Príď Duchu Svätý, osvieť moju myseľ a srdce a urob ma vnímavým na to, čo mi chceš teraz povedať.

 Veni Sancte Spriritus!

 \* *Inštrukcia:* *Cíťte sa slobodne a odpovedajte na otázky, ktoré vás oslovujú. Dotazník je anonymný a vaše postrehy budú spracované do výsledného dokumentu. Vyplnený dotazník môžete* ***osobne odovzdať******do poštovej schránky*** *Farského úradu v Novom Meste nad Váhom* ***alebo*** *odoslať elektronicky* ***na emailovú adresu:*** *dekanat.novemesto@abu.sk**resp.* *farnost.novemesto@abu.sk****do 1.5.2022.***

1. Ako vnímate zapojenie veriacich laikov do týchto oblastí: charitatívna činnosť Cirkvi (*utečenci, chudobní, humanitárna pomoc*), duchovný život farnosti, praktická činnosť vo farnosti (*brigády*), školstvo, politika, iné sféry života...? Do ktorých z týchto oblastí by mali laici viac vstupovať?

2. V čom vnímate nedostatok aktivity laikov v živote farnosti, diecézy (*komunikácia s mladými a deťmi, služba seniorom, pomoc ľuďom na okraji spoločnosti, kontakt s neveriacimi a hľadajúcimi*)?

3. Čo nám bráni v počúvaní a vo vzájomnej komunikácii medzi laikmi a cirkevnou autoritou (*kňazmi, biskupmi*)? Aké návrhy vám Duch Svätý vnuká, ukazuje?

4. Ako vnímate ekumenické vzťahy s našimi bratmi a sestrami z iných kresťanských denominácií a s akými ťažkosťami ste sa stretli? Aké formy spolupráce navrhujete?

5. Vnímate našu farnosť ako živé spoločenstvo? Čo vám v nej chýba? Aké veci či projekty ukazuje Duch Svätý laikom, že ich treba robiť vo farnosti, v meste, v obci v spolupráci s kňazmi?

6. Akú máte skúsenosť zo stretávania v malom spoločenstve alebo skupinke v našej farnosti? Aký typ stretávania a aktivity vám chýba vo farnosti, či Cirkvi? Čo vás odrádza od účasti na takýchto stretnutiach?

7. Ako vnímate liturgický život a slávenie vo farnosti (*sv. omše, vysluhovanie sviatostí, pobožnosti, modlitbové stretnutia*)? Aké možnosti veriacich k aktívnej účasti na liturgii vnímate? V čom vidíte priestor na zlepšenie?

8. Ako zasiahlo obdobie izolácie v čase Covidu do života farnosti a vzťahov v Cirkvi? Čo nám to odkrylo? Čo treba zmeniť po tejto skúsenosti v Cirkvi?

9. Čo hovoríte o využití digitálnych médií v Cirkvi? Máte nejaké nápady?

10. Ako vnímate možnosť väčšieho zapojenia laikov do rozhodovania vo farnosti, v Cirkvi (*pastoračné aktivity, charitatívne diela, financovanie, rekonštrukčné práce, nové projekty*)?

**Ďakujeme za Vašu ochotu zapojiť sa!**